Ziglipton

Se systematisk inndeling

Ziglipton er en slekt av biller som hører til familien trebukker (Cerambycidae).

 Utseende 
Middelsstore til store (35-55 millimeter), avlange, gråbrune eller rødbrune trebukker. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Pronotum er forholdsvis lite uten tenner langs ytterkanten. Dekkvingene har to parallelle, skarpe lengderibber.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er utbredt på Filippinene og Borneo.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Aegosomatini Thomson, 1860
 Slekten Ziglipton Komiya, 2003
 Ziglipton drumonti Komiya, 2003 - Filippinene
 Ziglipton hudepohli Komiya & Drumont, 2004 - Filippinene
 Ziglipton jirouxi Komiya, 2003 - Borneo
 Ziglipton lumawigi (Hüdepohl, 1987) - Filippinene
 Ziglipton marieae Komiya, 2003 - Filippinene
 Ziglipton sanchezi (Schultze, 1920) - Filippinene

 Kilder 
 Liste over artene
 Prioninae of the World - Aegosomatini. Med bilder av mange av artene

 Eksterne lenker 


Kategori:Prioninae
Kategori:Biller formelt beskrevet i 2003
Kategori:Dyr formelt beskrevet av Ziro Komiya
Kategori:Filippinenes insekter
Kategori:Borneos insekter